Turtolan Kalastuskunta Turtola 16.12.2019

C/O Kyösti Aska

Uusimaantie 6

95645 Turtola

Maa- ja metsätalousministeriö kirjaamo@mmm.fi

Viite Lausuntopyyntönne Tornionjoen kalastussäännöstä 1507/04.04.03.01/2019

Asia: Vaatimus apajapaikasta

Kohde Kylänsaaren apaja Juoksengissa

Uudistamme kolmen edellisen vuoden hakemuksemme ja anomme kunnioittaen kulkuverkkokalastusoikeutta Lapin kalastuspiirin säännöissämme vahvistamalle kalastusalueellemme Juoksengin kylässä. Ympärillä olevilla vesialueilla on rajajokisopimuksen liitteen 2 mukainen apajapaikka kalastusalueena Juoksengin kylä. Yhdenvertaisen käytännön perusteella meille tulee myöntää lupa kyseiseen apajaan. Tornionlaakson talojen kalastusoikeudet on dokumentoitu jo 1500-luvulta lähtien. Ei ole oikeudellista perustetta evätä vanhoja oikeuksia varsinkaan satunnaisesti joiltakin oikeudenomistajilta. Kaikki eivät ole viehekalastajia ja kalakantojen salliessa ei ole perustetta estää talojen kotitarvekalastusta. Huomautamme että kotikylämme pääasiallisin kalastustapa on ollut patokalastus. Lohipatokalastus on kielletty 1990-luvulla kalakantojen suojelemiseksi kun lohikanta oli kuolemassa sukupuuttoon. Rajajokisopimuksella on voitu päättää kalakantojen suojelemiseksi kalastusrajoituksista, mutta rajajokisopimus ei ole kalastusoikeuksia muuttava sopimus.

Oikeus ei synny eikä lakkaa olemasta sillä perusteella kenen oikeus on satuttu kirjaamaan kalastussäännön liitteessä olevaan luetteloon. Luettelo kattaa eräitä sellaisia oikeudenomistajia, jotka ovat olleet aktiivisia kyseistä luetteloa tehtäessä. On luonnollista että aktiivisia oli eniten aivan alavirralla, missä valmistelevat kokoukset pidettiin. Luettelon satunnaisuutta kuvastaa se, että luetteloa on vähitellen täydennetty. Jos jonkun oikeus jää kirjaamatta hallinnollisessa yhteydessä vaikkapa sadoiksi vuosiksi, ei se poista kyseistä oikeutta. Lailla ei voi luoda eikä poistaa perustuslain turvaamia omistuksellisia oikeuksia. Odotamme kirjallista vastaustanne 30.3.2020 mennessä.

Kyösti Aska 0400-206656

johtokunnan esimies

Uusimaantie 6

95645 Turtola